અમદાવાદની લોકલ બસમાં રોજ સફર કરતી હજારો જીજીવિષાઓ વચ્ચે હું પણ એક જીજીવિષા લઈને આવ્યો... મારે સિવિલ સર્વિસીઝની તૈયારી કરવી હતી. કલા ક્ષેત્ર કે જે મારું ઝનૂન હતું, તેને બાજુએ મૂકી ને જાતને ઘડવાની અને તારાશવાની પ્રક્રિયામાં જોડાવા કટિબદ્ધ થયો. આ માટે સામે ઘણા વિકલ્પો હતા, પણ અસ્તિવનો કોઈ આશય હશે અને મને 'વિકલ્પ' મળ્યા...અને એ વિકલ્પ એટલે ડૉ. વિકલ્પ આર. કોટવાલ. વિષય પરની પકડ કોને કહેવાય, ભાષાશુદ્ધિ અને ભાષા પરની પકડ, આ બધું એમની પાસેથી કોઈ એ પણ શીખવું જ રહ્યું. એ પછી કોઈ પણ વિષય હોય કે English, હિન્દી કે ગુજરાતી કોઈ પણ ભાષા - સાતત્ય એમનો સ્વભાવ છે. આગળ કહ્યું તેમ, મારુ ઘડતર યોગ્ય થાય તેમાં એક વધું, અને વધું સારા શિલ્પી નો ઉમેરો થયો એમ હું કહી શકું. આજે હું એ ચોક્કસ કહીશ કે આ પરીક્ષા હું પાસ કરીશ કે નહીં તે ખબર નથી, પણ હું એ કરી શકવા સક્ષમ છું એ વિશ્વાસ વિકલ્પસરે ઉતપન્ન કર્યો છે. એમણે સ્વયંમાં શ્રદ્ધા કેળવવા માટે ઉદીપકનું કાર્ય કર્યું છે. આ માટે હું એમનો સદાય ઋણી રહીશ. તું-કાર માટે માફી, પણ અંતે કહીશ કે 'વિકલ્પ' નો કોઈ વિકલ્પ નથી. - એક અઠંગ શિક્ષકને એક વિદ્યાર્થીનાં સ્નેહીક વંદન, અર્જુન એમ. દવે